Benipexicar presenta una programació nadalenca adreçada a tots els públics
12 desembre 2024

## Benipexicar presenta una programació nadalenca adreçada a tots els públics12 desembre 2024Última actualització: 12 desembre 2024

![](../gestion/img/6c02266ba5f0bf911cd1b2851503d7e61aaaa5e395787a4028f1a184a866790d.jpg)  
  

La presidenta de la Junta de Districte de Benipeixcar, **Inma Rodríguez**, acompanyada pel president de l'Associació de Veïns de la barriada, **Salva Calafat**, ha presentat la programació d'activitats que des de la Junta de Districte s'ha dissenyat per dinamitzar el barri durant les festes nadalenques.

Sobre la programació, Rodríguez ha destacat que està pensada per a tots els públics i que ha estat possible gràcies a la col·laboració veïnal i de diversos departaments del consistori. “_Benipexicar té consciència i esperit de poble i es comporta com a tal. Els veïns s'impliquen i ajuden tant com siga possible i això és d'agrair, ja que ens permet tenir millors activitats_”, ha afirmat la regidora.

Per la seua banda, Calafat ha agraït internació agraint la implicació d'entitats i veïns i ha convidat la ciutadania en general a gaudir de les activitats programades.

  
**PROGRAMACIÓ**  
**Dissabte 21 desembre**

19:00 hores: Benvinguda al Nadal

Els donyets animaran els carrers amb els músics i repartiran castanyes, que es prepararan a la plaça de Benipeixcar pels castanyers.

**DIMARTS 24 desembre**

18:30 hores: La llum dels ciris a la plaça de Benipeixcar (encesa per els xiquets/es)

Podràs fer-te la foto amb el pare Noel en l'arbre de Nadal en la plaça de Benipeixcar.

19:15hores: Cavalcada del Pare Noel i els donyets amb la banda de música pels carrers del barri

19:45 hores: Repartiment de regals en les antigues escoles de Sant Cristòfol

(Els patges poden portar els regals a les antigues escoles, de 17:00 a 19:00 hores)

  
**Dijous I divendres 26 i 27 desembre**

17:00 a 19:00 hores: Taller didàctic de titelles, on es construirà una titella. Màxim participants: 25 persones d’entre 5 i 90 anys. (Els menors de cinc anys necessiten la presència i ajuda d’un adult). El monitor durà els materials i eines necessàries.

Inscripció prèvia: benipeixcar.benipeixcar@gmail.com

El taller es realitzarà en dues sessions diferents per conéixer els diferents tipus de titelles, es construirà una titella senzilla i s'aprendrà a manipular-la.

  
**Divendres 27 desembre**

11:00 a 14:00 hores: El patge reial recorrerà el barri d’11 a 13 hores finalitzant a la plaça de Benipeixcar de 13 a 14 hores.

El patge reial repartirà a tots els xiquets una participació per al sorteig de la casca de reis.

Es sortejaran 100 casques de Reis el dijous dia 2 de gener, es telefonarà als afortunats i les casques s'entregaran al saló de plenaris de l’Ajuntament.

17:30 hores: Taller de crear i cosir a càrrec de Projectes Vius a la biblioteca de Benipexicar.

Taller sense plantilles ni models, per tal d'afavorir la imaginació i la creativitat de cada infant

A partir de sis anys. Inscripció prèvia a la mateixa biblioteca o al WhatsApp 678 83 74 02. Places limitades.

  
**Dissabte 28 desembre**

21:00 hores: Sopar veïnal i gent major amb animació musical a les antigues escoles de Sant Cristòfol.

Inscripció: En el casal de festes en la plaça Benipeixcar, els dies 4,11,16 i 19 de desembre de 20:00 a 21:00 hores

Tickets a 5€ persona, fins a completar aforo.

Altres activitats:

Concurs de Nadal farmàcia Bel-Lan

Porta el teu dibuix de Nadal relacionat amb la farmàcia (fins al 4 de gener)

Cal recollir la plantilla per al dibuix en la farmàcia

Premi: Una bicicleta

[Twittear](https://twitter.com/share)